armvectores/hy_wikipedia_2023 huggingface dataset:
Ավստրո-Հունգարիայի պատմություն

Ավստրո-Հունգարիայի պատմություն, երբեմնի հզոր թագավորության պատմություն, որը սկսվել է Նոր դարերի ժամանակներից։ 17-19-րդ դարերում նա համարվում էր Եվրոպայի գերտերություննեից մեկը։ 1804 թվականին երկրը հասնելով հզորության գագաթնակետին՝ հռչակվեց կայսրություն։ Երկրում կառավարում էր գերմանական Հաբսբուրգների դինաստիան։ Ավստրիայի կայսրության կազմում գտնվում էր Հունգարիան, Խորվաթիան, Սլովակիան, Չեխիան, Հյուսիսային Իտալիան, Արևմտյան Սերբիան և Հարավային Լեհաստանը։ 19-րդ դարի 50-ական թվականներին Իտալիան և Հունգարիան ընդիմություններ ձևավորվեց՝ հեղափոխության կերպով, սակայն Ավստրիան ստանալով Ռուսաստանի օգնությունը կարողացավ ճնշել այն։ Ընդիմությունները ամբողջովին թուլացրեցին Ավստրիան և երկիրը կառավարող Հաբսբուրգները թուլացան։ 1866 թվականին Պրուսիան ջախջախեց ավստրիական հեծելազորին և երկիրը հայտնվեց վատ վիճակում։


== Երկմիասնական պետության առաջացում ==
Հաբսբուրգների դինաստիան փրկելու համար 1867 թվականին Ֆրանց Յոզեֆ I-ը ընդունեց սահմանադրություն, որով ավստրիական կայսրությունը դարձավ երկմիասնական պետություն՝ գահը կիսելով Հունգարիայի հետ։ Այս իրադարձությամբ Եվրոպայում թատերաբեմ դուրս եկավ մի նոր պետություն, որն է Ավստրո-Հունգարիան։ Ունենալով դաշնային կառուցվածք երկիրը հռչակվեց սահմանադրական միապետություն։ Իշխանությունը կիսված էր Ավստրիայի և Հունգարիայի միջև։ Պետության գլուխը համարվում էր Ավստրիական կայսրը, որը միաժամանակ նաև համարվում էր Հունգարիայի թագավոր։ Կայսրության երկու բաղկացուցիչ մասերը ունեին իրենց առանձին խորհրդարանը և սահմանադրությունը։ Երկրի ֆինանսները, զորքը և նախարարությունները միասնական էր։ Ավստրիական կառավարությունը այս քայլով ցանկանում էր պահպանել կայսրությունը, սակայն դա խթանեց Ռուսաստանի ենթակայության տակ գտնվող սլավոնների ազատագրական պայքարին, որը առաջացրեց Ռուսաստանի զայրույթը։


== Տնտեսություն և սոցիալ-քաղաքական կյանք ==
19-րդ դարում Ավստրո-Հունգարիան տնտեսապես և սոցիալապես դարձավ զարգացած կայսրություն։ Երկրում զարգանում էր առևտուրը, արվեստի զանազան ճյուղեր և բնակչության ընդհանուր կրթվածության մակարդակը։ Սակայն Ավստրո-Հունգարիայի կազմավորումը ևս չլուծեց ազգային հիմնախնդիրը։ Ավստրիայի տիրապետության տակ գտնվող երկրները շարունակեցին իրենց անկախացման գործընթացը։ Ավստրո-Հունգարիան մասնատվեց Առաջին համաշխարհային պատերազմի ավարտին։


== Աղբյուրներ ==
Ա.Ստեփանյան, Ռ. Սաֆրասյան, Ա. Նազարյան «Համաշխարհային պատմություն, Նոր դարեր», 8-րդ դասարան Archived 2016-03-04 at the Wayback Machine., էջ 117-121, Զանգակ հրատարակչություն, Երևան, 2013
Լոբի (տեսակ)

Լոբի (լատ.՝ Phaséolus), թիթեռնածաղկավորների կարգ, ընդավորների ընտանիք։ Միավորում է մոտ 97 տեսակ երկու կիսագնդերի տաք վայրերում։ Բազմանում է պտուղների և սերմերի, իսկ որոշ տեսակներ էլ ծաղիկների միջոցով («թուրքական լոբի» անունով)։
Մշակաբույսերի տեսակներից առաջին տեղը զբաղեցնում է սովորական լոբին տարատեսակ ձևերով և տեսակներով, որոնցից մի մասը փաթաթվող է, մյուս մասը՝ թփային։ Այս տեսակի հայրենիքը Լատինական Ամերիկան է։
Լոբու այլ տեսակ է կրակոտ կարմիր լոբին (Phaseolus coccineus)՝ կարմիր ծաղիկներով, հաճախ հանդիսանում է դեկորատիվ բույս։
Որոշ տեսակներ, որոնց սովորաբար անվանում են «լոբի», պատկանում են լոբազգիների այլ ցեղին, օրինակ մաշ (մրտուկ) տեսակը։ Հայտնի սննդային բույսեր են սովորական, ռուսական կամ ձիա լոբին, որոնք պատկանում են թիթեռնածաղկավորների կարգի սիսեռների ցեղին։


== Բուսաբանական նկարագիր ==
Միամյա խոտաբույսը հիմնականում գանգուր է, փետրանման տերևներով։ Արմատային համակարգը առանցքային է։
Թերթիկները 3-ն են, շատ հազվադեպ՝ 1-ը։ Ե՛վ ամբողջ տերևը, և՛ յուրաքանչյուր թերթիկ ամրացված է տերևակոթից։
Ծաղիկները ամրացված են պտղանութին։ Ծաղկակալը գլանաձև սկավառակի նման է։ Պսակի ցեցոտ թևերը քիչ թե շատ կապված են նավակով, որի երկար գագաթը, ինչպես նաև շերտերն ու սյունը պարուրաձեւ թրթռում են։
Կախովի լոբի 5-28 սմ երկարությամբ, երկփեղկ է, սերմերի միջև ծակոտկեն հյուսվածքի անբավարար հատվածով։ Սերմերը հարուստ են օսլայով և լեգմինով (Պահուստային սպիտակուց)։


== Պատմություն ==
Հնագետները Պերուում և Մեքսիկայում հայտնաբերել են լոբու սերմեր, որի ուսումնասիրությունը ցույց է տալիս, որ այն մշակվել է մ.թ.ա. 5000 տարի առաջ։
15-րդ դարում Քրիստափոր Կոլումբոսի ճանապարհորդությունից հետո սկսեցին լոբի մշակել նաև Եվրոպայում, Աֆրիկայում և Ասիայում։


== Տեսակներ ==
Որոշ տեսակներ՝

Սև լոբի
Կարմիր լոբի
Սպիտակ լոբի
Ալ կարմիր լոբի
Մանուշակագույն լոբի


== Սննդային արժեք ==

Սննդի համար օգտագործվում են լոբու սերմերը և կանաչած լոբու (առօրյա կյանքում սխալ ձևով կոչվող շերտերը) կանաչ լոբին (պտուղները)։ Շաքարավազի և բանջարեղենի տեսակների մեջ ամբողջ լոբին սպառվում է որպես ամբողջություն, այդ թվում նաև  փեղկերը և սերմերը։ Շատ տեսաներ հում վիճակում թունավոր են։
Նախքան ճաշ պատրաստելը խորհուրդ է տրվում լոբին ընկղմել  ջրի մեջ (8-10 ժամ)։ Դա նպատակահարմար է երկու նպատակով՝

ներծծման գործընթացը փափկացնում է լոբիները և վերադարձնում նրանց խոնավությունը, ինչը նվազեցնում է կերակուրի պատրաստման ժամանակը,
երբ ներծծվում են օլիգոսախարիդները (շաքարեր, որոնք չեն մարսվում մարդու մարմնում) լուծվող ջրում, առաջացնելով գազի ձևավորում և բարդացնում մարսողական պրոցեսը։


== Վնասատուներ ==

Լոբու սերմերի գլխավոր վնասատուն հանդիսանում է լոբու սերմնաբզեզը։


== Ծանոթագրություններ ==


== Գրականություն ==
Бернардино де Саагун, Куприенко С.А. Общая история о делах Новой Испании. Книги X-XI: Познания астеков в медицине и ботанике / Ред. и пер. С. А. Куприенко.. — К.: Видавець Купрієнко С.А., 2013. — 218 с. — (Месоамерика. Источники. История. Человек). — ISBN 978-617-7085-07-1
Теоретические основы селекции «Генофонд и селекция зерновых бобовых культур» / Под ред. Б. С. Курловича и С. И. Репьева. — СПБ., 1995. — 430 с.Категория:Зернобобовые культуры
*
Категория:Пища, ядовитая в сыром виде
Արքայության աղբյուր

Արքայության աղբյուր, Արևելյան Տիգրիսի ակունքի շրջանում, Շատաղի Օլաման գյուղից 4-5 կմ հարավ, դաշտի մեջ։ Հորդաբուխ է, պաշտպանվում էր հայերի ու քրդերի կողմից։ Աղբյուրի վրա կառուցել էին մի փոքրիկ մատուռ։ Քրդերը թարգմանաբար անվանում են Կահնի բահաշտ։


== Ծանոթագրություններ ==
Կալինինսկի (գյուղ, Լեբեդյանսկի շրջան)

Անվան այլ կիրառումների համար տե՛ս՝ ԿալինինսկիյԿալինինսկի (ռուս.՝ Калининский), գյուղ Ռուսաստանի, Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերվիես ան Վալ

Սերվիես ան Վալ (ֆր.՝ Serviès-en-Val), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 225 մարդ, բնակչության խտությունը` 34.62 մարդ/կմ²։ Բնակավայրը զբաղեցնում է 6.5 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 125 կմ հարավ-արևմուտք, Կարկասոն քաղաքից` 20 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 130 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 31։ Ակտիվության ցուցանիշը կազմում է 76,2 %։ 99 աշխատունակ մարդկանցից աշխատել է 88 անձ (47 տղամարդ և 41 կին)։ Գործազուրկ են եղել 11 անձ (3 տղամարդ և 8 կին)։ 31 անաշխատունակներից 10-ը եղել են աշակերտներ կամ ուսանողներ, 18-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆրենկ Այերո

Ֆրենկ Այերո (անգլ.՝ Frank Anthony Thomas Iero, Jr., հոկտեմբերի 31, 1981(1981-10-31), Belleville, Էսեքս շրջան, Նյու Ջերսի), ամերիկյան երաժիշտ, My Chemical Romance խմբի էքս-կիթառիստ և բեք-վոկալիստը (2001-2013)։ Գլխավորում է սեփական Leathermouth կոլեկտիվը, իսկ 2014 թվականից սկսել է սոլո կարիերա։


== Կենսագրություն ==
Ֆրեյկ Այերոն ծնվել է 1981 թվականի հոկտեմբեր 31-ին՝ Նյու Ջերսիում։ Նա փոքր ժամանակ տարբեր հիվանդություններով է տառապել։ Պատանեկան տարիներին նրա մոտ հայտաբերվել է Էպշտեյնի վիրուս։
Ֆրենկի հայրը երաժիշտ է եղել։ Նրա ազդեցության տակ Ֆրեկը երաժշտական գործիքների վրա նվագել է սովորել (հարվածային գործիքներ հետո՝ կիթառ) և երաժշտական ճաշակ է ձևավորել։ Սակայն ծնողները բաժանվեցին և Ֆրեկը ապրեց մոր՝ Լինդայի հետ։ Մայրը նրան միշտ քաջալերում էր, որպեսզի երաժշտությամբ զբաղվի։ 11 տարեկանից Ֆրենկը նվագել է տարբեր խմբերում ինչպիսիք են՝ Hybrid-ը, Sector 12-ը, I Am a Graveyard-ը և Give Up the Ghost-ը։ Ավարտելով Queen of Peace High School կաթոլիկ դպրոցը, Ֆրենկը ընդունվում է Ռուտկերական համալսարան, սակայն թողնում է կրթությունը և զբաղվում երաժշտությամբ։


== Ստեղծագործական կյանքը ==
Նրա երաժշտական ճաշակի վրա մեծ ազդեցություն են գործել Nirvana, Black Flag և Bouncing Souls խմբերը։
Ֆրենկի առաջին լուրջ քայլը եղել է «Pencey Prep» խմբի ստեղծումը, որի կիթառիստն ու ֆրոնտմենն էր։


=== My Chemical Romance ===
Ֆրենկը միացավ խմբին, երբ նրանք ձայնագրում էին I Brought You My Bullets, You Brought Me Your Love ալբոմը։ Լինելով խմբի կազմի մեջ, նա թողեց համալսարանը և սկսեց լրջորեն զբաղվել երաժշտությամբ։ Խմբում նա հանդիսանում է, որպես ռիթմ-կիթառիստ և նվագում է Ռեյ Տորոյի հետ։
Երկրորդ ալբոմը՝ Three Cheers for Sweet Revenge ձայնագրվել է Լոս-Անջելեսում։ Այերոյի խոսքերով այն «party time» էր։ Ֆրենկի շնորհիվ ալբոմի որոշ երգերում բեք-վոկալի տեսքով հանդես է եկել «Black Flag» խմբի նախկին ֆրոնտմեն՝ Քեյթ Մորրիսը։
The Black Parade ալբոմը Ֆրենկի համար հիշվեց նրանով, որ խմբի անդամները ապրում էին մի տան մեջ, որտեղ ուրվականներ կային։ 
My Chemical Romance խմբի անդամ լինելով, նա կազմավոր է մի շարք ծրագրեր ինչպիսիք են՝ «Skeleton Crew-ը» և «Leathermouth-ը»։


=== Սոլո կարիերա ===
2014 թվականից Ֆրեյկ Այերոն սկսել է իր սոլո կարիերան։ Նույն թվականին թողարկել է «Stomachaches» ալբոմը։ Ալբոմը գրել է, երբ ունեցել է փորկապություն և հենց այդ ցավերի ժամանակ փակվել է սենյակում և գրել երգեր, որոնք հանգստացրել են նրա ցավերը։


== Անձնական կյանք ==
The Black Parade շրջագայության ժամանակ առաջարկություն է արել իր ընկերոհի՝ Ջամիա Նեսթորին, ում հետ ծանոթացել էր, երբ քոլեջում էր սովորում։ 2010 թ.-ի սեպտեմբերի 7-ին ունեցել են երկու աղջիկ՝ Չերրի և Լիլի, իսկ 2012 թվականի ապրիլի 7-ին տղա է ունեցել։ Նրա անունը Մայլզ է։


== Սկավառակագրություն ==


=== Pencey Prep ===
Heartbreak in Stereo (2001)


=== My Chemical Romance ===
I Brought You My Bullets, You Brought Me Your Love (2002)
Three Cheers for Sweet Revenge (2004)
The Black Parade (2006)
Danger Days: True Lives Of The Fabulous Killjoys (2010)


=== Leathermouth ===
XØ (2009)


=== FrnkIero AndThe Cellabration ===
Stomachaches (2014)


== Ծանոթագրություններ ==


== Արտաքին հղումներ ==
My Chemical Romance official website
Ֆրենկ Այերո Internet Movie Database կայքում
Ֆրենկ Այերո Թվիթթերում
Թուրքիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի համաշխարհային ժառանգության ցանկը Թուրքիայում, Թուրքիայի Հանրապետության տարածքում գտնվող մշակութային հուշարձանների ցանկ, որը պահպանվում է ՅՈՒՆԵՍԿՕ-ի կողմից։ 2016 թվականի տվյալներով ցանկում ներառված են եղել 16 հուշարձաններ։ 14 հուշարձաններ ներառված են եղել մշակութային չափանիշով, երկուսը՝ խառը։ 8 հուշարձաններ ճանաչվել են մարդկային մտքի հրաշալիք, երկուսը՝ բնության հրաշալիք։ Բացի այդ, 2016 թվականի տվյալներով, Թուրքիայի տարածքում գտնվող 69 հուշարձաններ համարվում են թեկնածու հուշարձան։ Թուրքիան վավերացրել է Համաշխարհային մշակույթի և բնության պահպանության կոնվենցիան 1983 թվականի մարտի 16-ին։ Թուրքիայի տարածքում գտնվող առաջին երեք հուշարձանները ցանկի մեջ են ներառվել 1985 թվականին՝ ՅՈՒՆԵՍԿՕ-ի 9-րդ համաժողովի ժամանակ։


== Ցանկ ==
Ստորև ներկայացված է Թուրքիայի տարածքում գտնվող հուշարձանների ցանկը, որոնք ներառված են ՅՈՒՆԵՍԿՕ-ի համաշխարհային ժառանգության ցանկի մեջ։


=== Օբյեկտների աշխարհագրական դասավորվածություն ===


== Թեկնածու հուշարձանների ցանկ ==
Ստորև ներկայացված են թեկնածու հուշարձանների ցանկը։


=== Օբյեկտների աշխարհագրական դասավորվածություն ===


== Ծանոթագրություններ ==


== Տես նաև ==
Համաշխարհային ժառանգություն
ՅՈՒՆԵՍԿՕ
Հայաստանում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Արտաքին հղումներ ==
Официальный сайт ЮНЕСКО. Список объектов всемирного наследия
Всемирное наследие ЮНЕСКО на русском языке Archived 2011-01-14 at the Wayback Machine.
Каталог ссылок по Всемирному наследию в Турции
Ջեյն Կրակովսկի

Ջեյն Կրակովսկի (անգլ.՝ Jane Krakowski, հոկտեմբերի 11, 1968(1968-10-11), Parsippany-Troy Hills, Մորիս շրջան, Նյու Ջերսի, ԱՄՆ), ամերիկացի դերասանուհի, երգչուհի և «Թոնի», «Լոուրենս Օլիվիե», «ԱՄՆ կինոդերասանների գիլդիա» մրցանակների դափնեկիր։
Կրակովսկին առավել հայտնի է «Էլի Մաքբիլ» («Ally McBeal» 1997-2002), «30 ռոք» («30 Rock», 2006-2013) և «Անկոտրում Կիմի Շմիդթը» («Unbreakable Kimmy Schmidt», 2015-2019) հեռուստասերիալներում խաղացած դերերով, որոնք նրան բերել են անվանակարգեր «Էմմի», «Ոսկե գլոբուս» և «ԱՄՆ կինոդերասանների գիլդիա» մրցանակներում։
Կրակովսկին հայտնի է նաև թատրոնում աշխատանքով։ Բրոդվեյի «Ինը» վերածննդի մյուզիքլի դերի համար արժանացել է «Թոնի» մրցանակի և ստացել է անվանակարգ «Գրանդ հոթել» և «Նա սիրում է ինձ» մյուզիքլների համար, ինչպես նաև «Տղաներ և տիկնիկներ» մյուզիքլում դերի համար արժանացել է «Լոուրենս Օլիվիե» մրցանակի «Մյուզիքլի լավագույն դերասանուհի» կատեգորիայում։


== Վաղ տարիներ ==
Կրակովսկին ծնվել է Պարսիպինի Թրոյ Հիլզի Նյու Ջերսի նահանգում՝ քոլեջի ուսուցիչ Բարբարայի (Բենոիտ) և քիմիկ-ինժեներ ու սիրողական թատրոնի ակտիվ մասնակից Էդա Կրակովսկու ընտանիքում։ Ունի ավագ եղբայր։ Հայրը լեհ է և տեղափոխվել է Կրակովից, չնայած ինքը՝ Կրակովսկին, գիտի միայն մի քանի լեհերեն բառ։
Կրակովսկին մեծացել է թատերական կյանքի մթնոլորտում և հարցազրույցներից մեկի ժամանակ ասել է. «Դայակ վարձելու փոխարեն ծնողներս ինձ տանում էին իրենց հետ»։ Չորս տարեկանում զբաղվել է բալետով, բայց հետո թողել է Բրոդվեյում պարելու համար։ Կրակովսկին հաճախել է Նյու Յորքի երեխաների համար պրոֆեսիոնալ դպրոց։ Երբ սկսել է դերասանուհի աշխատել, իր ազգանվան «ջ» (j) տառը բաց է թողել, քանի որ այն դժվար էր արտասանվում։


== Կարիերա ==


=== Հեռուստատեսություն ===
Կրակովսկին հեռուստատեսությունում իր առաջին դերը ստացել է 1984 թվականին «Վաղվա որոնում» սերիալում՝ խաղալով Թերեզա Քենդելի դերը։ Այդ դերի համար 1986 և 1987 թվականներին առաջադրվել է «Էմմի» ցերեկային մրցանակի։ 1996 թվականին նկարահանվել է «Վաղը կգա այսօրը» սերիալի էպիզոդում բժիշկ Հանդելմանի դերում։ 1997 թվականին «Էլի Մաքբիլ» հեռուստասերիալում Կրակովսկին խաղացել է Էլեյն Վասալի դերը։ 1999 թվականին այս դերը «Երկրորդական պլանի լավագույն դերասանուհի» անվանակարգում նրան բերել է «Ոսկե գլոբուս» մրցանակ։ 2003 թվականին խաղացել է «Էվերվուդ» սերիալում, իսկ 2004 թվականին նկարահանվել է «Օրենք և կարգ։ Հատուկ կորպուս» հեռուստասերիալի էպիզոդում։ 2006 թվականին Կրակովսկին միացել է «30 ռոք» սերիալի դերասանական կազմին։ Ջեննա Մարոնի դերի համար 2009 և 2010 թվականներին դերասանուհին ստացել է «Էմմի» մրցանակի անվանակարգ։ 2015 թվականին սկսել է նկարահանվել «Անկոտրում Կիմի Շմիդթը» կատակերգական սերիալում։


=== Կինո ===
Կրսկովսկիին առաջնաելույթ է ունեցել «Արձակուրդներ» ֆիլմում։ Հետո նկարահանվել է «Ճակատագրական գայթակղություն», «Մի վամպիրի պատմություն», «Բեմական առաջնաելույթ», «Պարիր ինձ հետ» և «Տասնվեցամյա մայրը» ֆիլմերում։


== Անձնական կյանք ==
2009 թվականին Կրակովսկին նշանադրվել է դիզայներ Ռոբերտ Գոդլիի հետ։ Նրանց որդին՝ Բենեթ Ռոբերտ Գոդլին, ծնվել է 2011 թվականի ապրիլի 13-ին։ Զույգը բաժանվել է 2013 թվականին։


== Ֆիլմագրություն ==


== Ծանոթագրություններ ==
Բոզիյան

Բոզիյան, հայկական ազգանուն։


== Ազգանունը կրողներ ==
Հովհաննես Աղաբաբի Բոզիյան (1880-ական թթ.-1940-ական թթ. հետո), գրող, թարգմանիչ։
Սուրեն Հայրապետի Բոզիյան (1908-1980-ական թթ.), ինժեներ, լրագրող։


== Տես նաև ==
Բոզանյան
Բոզիկյան
Բոզինյան
Բոզունյան
Բոզունց
Բոզունցյան


== Ծանոթագրություններ ==
Ջեսսալին Գիլսիգ

Ջեսսալին Գիլսիգ (անգլ.՝ Jessalyn Gilsig, նոյեմբերի 30, 1971(1971-11-30), Մոնրեալ, Քվեբեկ, Կանադա), կանադացի կինոդերասանուհի, իր դերերով հայտնի է «Բոստոնական դպրոցը», «Մարմնի մասը» և «Glee» հեռուստասերիալներից, որտեղ նա խաղացել է Ուիլ Շուստյորի կնոջ դերը։ Նա նաև խաղացել է «Նյու-Յորքի ոստիկանությունը», «Փախուստ բանտից» և «Հերոսները» ֆիլմերի, ինչպես նաև շատ այլ ֆիլմերի մի քանի սերիաներում։


== Կենսագրություն ==
Ջեսսալինը ծնվել է Մոնրելաում` Քվեբեկ պրովինցիայում, ինժեներ Տոբի Գիլսինգի ու Քլերի ընտանիքում, որը աշխատում էր որպես գրող և թարգմանիչ ։ Նա սկսել է խաղալ 12 տարեկան հասակից։ Ջեսսալինը սովորել է աղջիկների համար նախատեսված միջնակարգ դպրոցում` Տրաֆալգարայում, Մոնրելաի կենտրոնում։ Հետո նա հաճախում է ամերիկյան ռեպերտուարական թատրոն` Հարվարդի համալսարանում և 1989 թվականից մինչև 1993 թվականը սովորում է ՄաքԳիլի համալսարանում, որը 1993 թվականին ավարտում է հումանիտար գիտությունների` մասնավորապես անգլերենի դասընթացի բակալավր աստիճանով։ Նա ամուսնացած է եղել պրոդյուսեր Բոբի Սելմոնի հետ (2005-2010), որից աղջիկ է ունեցել` Պենելոպեն, որը ծնվել է 2006 թվականի սեպտեմբերի 26-ին։ Ջեսսալինը հրեական արմատներ է ունեցել` հոր կողմից, որի պատճառով իր հարսանիքը եղել է ավանդական հրեական հարսանիք։


== Ֆիլմագրություն ==


== Լրացուցիչ գրականություն ==
Rohan, Virginia. "Gilsig Goes 'Public' And Grapples With Racism." Chicago Tribune. 6 Feb 2001: 8.
Stebbins, Sarah. "School Ties." InStyle. Summer 2005: 272-273.


== Ծանոթագրություններ ==


== Արտաքին հղումներ ==
Jessalyn Gilsig (անգլ.) Internet Movie Database կայքում
Ռասամ

Ռասամ (հինդի՝ रस्सम, կան. చారు), հնդկական խոհանոցի բանջարեղենային ապուր։ Ռասամ ապուրը (անվանումը ստացել է թամիլներից) ունի նաև այլ տարածաշրջանային անվանումներ և առավել հայտնի է Հարավային Հնդկաստանում։ Թամիլական լեզվով ռասամ բառը նշանակում է հյութ։ Ռասամի պատրաստման հիմնական բաղադրիչներն են՝ լոլիկի հյութ, լոլիկ անպայման, պղպեղի հատիկներ կամ սև պղպեղ, ինչպես նաև այլ բաղադրիչներ։ Շատ դեպքերում ավելացվում է նաև ոսպ։
Ռասամը սովորաբար ծառայում է որպես առանձին ուտեստ կամ էլ խաշած բրնձով։
Կան այս ապուրի բազմաթիվ տեսակներ։ Տեսակներից առավել տարածված է լոլիկով ռասամը, կիտրոնով ռասամը, պղպեղով ռասամը, արքայախնձորով ռասամը, կոճապղպեղով ռասամը, սխտորով ռասամը։


== Ծանոթագրություններ ==
Ժողովածու (487)

Ժողովածու 487, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 487 թվի տակ։ Ձեռագիրը գրվել է 1618 թվականին Վարդան գրիչի կողմից։ Ստացողը եղել է Թումայը։ Գրված է մագաղաթի վրա, որը ունի 19.6x13 չափս։ Ձեռագիրը կազմված է 165 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ բոլորագրով։ Կազմը` կաշեպատ տախտակ դրոշմազարդ, աստառը՝ Կարմիր մետաքս։ Հիշատակարաններ՝ 19ա, 43բ, 96բ, 166բ,:


== Բովանդակություն ==
Օրէնբ յաղթող թադաորաց։
Ընտրութիւն յօրինացն բաղաքականաց։
Օրէնք և կանոնբ բնղհտնրական եկեղեցևաց հայոց, Ֆռանկաց և ամենայն ազդաց։
Անսիզք Անտիոքայ։
Սմբատայ Սպարաոլետի Դատաստանադիրք։
Հարցմունք Գր.Աստուածարանի և Բարսղի։
Կանոնք Գր. Լուսաւորչի։
Սահմանք և Կանոնք Կարդի աստուծոյ և եկեղեցւոյ։
Դաւթի Ալաւկայ որդւոյ կանոնք։
Կանոնք ի Խրատ քահանայից և մանկանց եկեղեցւոյ։
Ի պատմութենէն մևծին ներսիսի։
Ճառք (Ոսկերերան,Եպիփան)։
Մեկնութիւն նշանագրաց։


== Ծանոթագրություններ ==
Նովի Ռոզդոլ

Նովի Ռոզդոլ (ուկրաիներեն՝ Новий Розділ), քաղաք Ուկրաինայի Լվովի մարզի Նովի Ռազդոլի քաղաքային խորհուրդում, մարզային նշանակության քաղաք։ Հիմնադրվել է 1952 թվականին։
Չճշտված տվյալներով Նովի Ռոզդոլ քաղաքում բնակվում էր 28 741 մարդ։ Բնակավայրը զբաղեցնում է 22 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարթ

Անվան այլ կիրառումների համար տե՛ս՝ Կարթ (այլ կիրառումներ)Կարթ, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ժերսոն Սանտոս

Ժերսոն Սանտոս դա Սիլվա (պորտ.՝ Gerson Santos da Silva ավելի հայտնի է որպես Ժերսոն անունով պորտ.՝ Gerson, մայիսի 20, 1997(1997-05-20), Բելֆորդ Ռոշու, Ռիո դե Ժանեյրո, Բրազիլիա), բրազիլացի ֆուտբոլիստ, Ռոմա ակումբի հարձակողական ոճի կիսապաշտպան։


== Ակումբային կարիերա ==
Ժերսոնը Ֆլումենենսե ակումբի սան է։ 2014 թվականի նոյեմբերին նա ակումբի հետ պայմանագիր է կնքել հինգ տարով։ 2015 թվականի մայիսի 10-ին Ժոինվիլա ակումբի դեմ խաղի ժամանակ նա կատարել է իր առաջնաելույթը բրազիլիական Սերիա Ա-ում։ Նոյեմբերի 1-ին Վասկո դա Գամա ակումբի դեմ խաղում Ժերսոնը խփել է իր առաջին գոլը Ֆլումենենսե ակումբի կազմում։
2015 թվականի ամռանը Ժերսոնը պայմանագիր է կնքել Իտալական Ռոմա ակումբի հետ, պայմանագրի ժամկետը մինչև 2016 թվականն էր։ Տրանսվերի արժեքը կազմել է 17 միլիոն եվրո։ 2016 թվականի օգոստոսին կվալիկացիայի Լիգայի առաջնության շրջանակներում պորտուգալական Պորտու ակումբի դեմ խաղի ժամանակ նա կատարեց իր առաջնաելույթը «Գայլերի» ակումբում։ Օգոստոսի 15-ին Նապոլի ակումբի դեմ խաղի ժամանակ նա կատարեց իր առաջնաելույթը իտալական Սերիա Ա-ում, երկրորդ խաղակեսում փոխարինելով Դիեգո Պերոտտիին։


== Միջազգային կարիերա ==
2015 թվականին Ժերսոնը Բրազիլիայի երիտասարդական հավաքականի կազմում մասնակցել է Հարավային Ամերիկայի երիտասարդական առաջնությանը, որը կայացել է Ուրուգվայում։ Մրցաշրջանում նա խաղացել է Չիլիի, Լեհաստանի, Վենեսուելայի, Ուրուգվայի, Կոլումբիայի, Պարագվայի և Արգենտինայի հավաքականների հետ խաղերում։


== Ծանոթագրություն ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
ֆուտբոլիստի էջը sports.ru կայքում
Fluminense official profile
Յոն Հելիադե-Ռըդուլեսկու

Յոն Հելիադե-Ռըդուլեսկու (ռումիներեն՝ Ion Heliade-Rădulescu, հունվարի 6, 1802(1802-01-06), Տըրգովիշտե, Ռումինիա - ապրիլի 27, 1872(1872-04-27), Բուխարեստ, Ռումինիա), ռումինացի լուսավորիչ, գրող, բանասեր, պատմաբան։ Հիմնադրել է ռումինական թատրոնը, տպագրական գործը, սկզբնավորել լրագրությունը։
Եղել է հեղափոխական ժամանակավոր կառավարության անդամ (1848), Ռումինական գրական ընկերության (1866) հիմնադիրը, Ռումինիայի ակադեմիական ընկերության (1867, 1879-ից՝ Ռումինական ակադեմիա) առաջին նախագահը։ Գրել է «Մի գիշեր Տրգովիշտեի ավերակներում» (1836) չափածո եղերգությունը, «Սուրբ ամրոց» (1841), «Իմ սիրելի ստվերները» (1844) պոեմները և այլն։ Լավագույն երկը «Թևավոր ոգի» (1844) բալլադն է, որի նյութը վերցված է ժողովրդական բանահյուսությունից։ Գիտական աշխատություններից են «Բանաստեղծության կանոններ կամ քերականություն»-ը (1831), «Ընդհանուր բանաստեղծության ամբողջական դասընթաց»-ը, «Ռումինացիների պատմությունը» (1870)։
Հելիադե-Ռըդուլեսկուն սերտ կապերի մեջ է եղել ժամանակի ռումինահայ հեղափոխականների հետ, իր հրատարակած պարբերականներում հաճախ անդրադարձել հայերին։


== Ծանոթագրություններ ==
Մահասկա շրջան (Այովա)

Մահասկա շրջան (անգլ.՝ Mahaska County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.479 կմ² է, բնակչությունը՝ 22.381 մարդ (2010 թվականի տվյալներով)։ Շրջկենտրոնն է Օսկալուսա բնակավայրը։ Կազմավորվել է 1843 թվականին։
(1017) Ժակլին

(1017) Ժակլին (անգլ.՝ Jacqueline), աստերոիդ աստերոիդների հիմնական գոտում։ Հայտնաբերվել է 1924 թվականի փետրվարի 4-ին Վենիամին Ժեխովսկու կողմից Ալժիրում։
Միջին հեռավորությունը Արեգակից կազմում է 2,605143 ա. մ., առավելագույնը մոտենում է 2,4021 ա. մ. հեռավորության վրա և հեռանում 2,8082 ա. մ.։ Արեգակի շուրջ մեկ ամբողջական պտույտ է կատարում 1535,84 երկրային օրվա ընթացքում, իր ուղեծրով շարժվելով միջինում 0,234399 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1017) Ժակլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լապեկի

Լապեկի (ռուս.՝ Лапеки), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոգաչի (գյուղ, Ռուժինսկի շրջան)

Ռոգաչի (ուկրաիներեն՝ Рогачі, լեհ.՝ Rohacze), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1832 թվականին։
2001 թվականի տվյալներով Ռոգաչի գյուղում բնակվում էր 350 մարդ։ Բնակավայրը զբաղեցնում է 1795 կմ² տարածք։ Բնակչության խտությունը կազմում էր 194,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդանե

Վարդանե (ռուսերեն` Вардане), միկրոշրջան Ռուսաստանի Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 37 կմ հարավ-արևելք, իսկ Սոչիի կենտրոնից 40 կմ հյուսիս-արևմուտք, Սև ծովի ափին և Բուու գետի գետաբերանի մոտ, ծովի մակարդակից 36 մ բարձրության վրա։


== Պատմական ակնարկ ==
Վարդանեն հանդիսանում է ժամանակակից Սոչիի տարածքի ամենահին բնակավայրերից մեկը։ Առաջին բնակավայրերն այս տարածքում հիմնադրվել են դեռևս քարի դարում։ Ներկայիս ավանի տեղում, միջնադարից մինչ 19-րդ դարը, եղել է ուբիխների գլխավոր բնակավայրերից մեկը։
1864 թվականին, Կովկասյան պատերազմի ավարտից հետո, այս հողատարածքները տրվել էին մեծ իշխան Միխայիլ Նիկոլաևիչին։ Այնտեղ գտնվող ավանում աստիճանաբար սկսեցին բնակություն հաստատել ռուս վերաբնակիչներ, հայեր և պոնտացի հույներ, ովքեր գաղթել էին Օսմանյան կայսրությունից։
1961 թվականին Վարդանե ավանը մտել է Սոչի քաղաքի կազմի մեջ և ստացել միկրոշրջանի կարգավիճակ։ Ներկայումս բնակչության մեծամասնությունը հայեր են և ռուսներ, չնայած բնակվում են նաև հույներ, գերմանացիներ, ուկրաինացիներ, մոլդովացիներ և ադըղեներ։


== Ծանոթագրություններ ==


== Գրականություն ==
Барыщенко К. С., Постникова Е. Е. Посёлок Вардане: страницы истории //Большой Сочи в прошлом и настоящем. — Сочи, 2006


== Արտաքին հղումներ ==
Վարդանե
Անտունի

Անտունի, հայ հին ժողովրդական երգի տեսակ՝ հորինված մեծ մասամբ պանդխտության, նաև սիրո և այլ թեմաներով։
Անտունիները սկզբնապես ստեղծվել են միջին հայերենով և շատ տարածված են եղել հատկապես Արևմտյան Հայաստանի Ակն գավառում։ Շատ անտունիներ առաջացել են հայրեններից՝ պահպանելով նրանց տաղաչափական առանձնահատկությունները։ Անտունիները սովորաբար կազմված են լինում 4, 6 և ավելի տողեր ունեցող տներից, 7-8 վանկանի տողերից։

Հայտնի է Կոմիտասի «Անտունի» երգը։


== Ծանոթագրություններ ==
(3841) Դիկիչո

(3841) Դիկիչո (անգլ.՝ Dicicco), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 4-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,274145 ա. մ., առավելագույնը մոտենում է 1,9104 ա. մ. հեռավորության վրա և հեռանում 2,6379 ա. մ.։ Արեգակի շուրջ մեկ ամբողջական պտույտ է կատարում 1252,64 երկրային օրվա ընթացքում, իր ուղեծրով շարժվելով միջինում 0,287393 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3841) Դիկիչո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դուրբան Կորբիեռ

Դուրբան Կորբիեռ (ֆր.՝ Durban-Corbières), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 684 մարդ, բնակչության խտությունը` 26.41 մարդ/կմ²։ Բնակավայրը զբաղեցնում է 25.9 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 376 աշխատունակ (15-64 տարեկան)  բնակիչ, որոնցից ակտիվ էին 249-ը, իսկ ոչ ակտիվները` 127։ Ակտիվության ցուցանիշը կազմում է 66,2 %։ 249 աշխատունակ մարդկանցից աշխատել է 210 անձ (111 տղամարդ և 99 կին)։ Գործազուրկ են եղել 39 անձ (17 տղամարդ և 22 կին)։ 127 անաշխատունակներից 24-ը եղել են աշակերտներ կամ ուսանողներ, 63-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Երկարուկ

Երկարուկ, բլուր Հայաստանի Արմավիրի մարզում, Արագած լեռնազանգվածում, Արեգունի բլրից հարավ, ձգվում է արևմուտքից արևելք 450 մ, հյուսիսից հարավ՝ 300 մ։ Այստեղ հայտնաբերված են պալեոլիթի նյութական մշակույթի մնացորդներ։


== Ծանոթագրություններ ==
Հաամսե

Հաամսե (էստ․՝ Haamse), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սվերդլիկովո (գյուղ, Նովոարխանգելսկի շրջան)

Սվերդլիկովո (ուկրաիներեն՝ Свердликове), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Սվերդլիկովո գյուղում բնակվում էր 858 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրովկա (գյուղ, Օնուֆրիևի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Պետրովկա գյուղում բնակվում էր 95 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոմովկա (գյուղ, Արզամասկի շրջան)

Անվան այլ կիրառումների համար տե՛ս՝ ԼոմովկաԼոմովկա (ռուս.՝ Ломовка), գյուղ Ռուսաստանի, Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ունդիլաանթկարի

Ունդիլաանթկարի (վրաց.՝ უნდილაანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Դուշեթից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 24 մարդ։


== Ծանոթագրություններ ==
(6855) Արմելինի

(6855) Արմելինի (անգլ.՝ Armellini), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 29-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,290171 ա. մ., առավելագույնը մոտենում է 2,1442 ա. մ. հեռավորության վրա և հեռանում 2,4361 ա. մ.։ Արեգակի շուրջ մեկ ամբողջական պտույտ է կատարում 1265,9 երկրային օրվա ընթացքում, իր ուղեծրով շարժվելով միջինում 0,284382 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6855) Արմելինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հեղինակային իրավունքների համամիութենական գործակալության հայկական հանրապետական բաժանմունք

Հեղինակային իրավունքների համամիութենական գործակալության հայկական հանրապետական բաժանմունք, հեղինակային իրավունքների պաշտպանության հասարակական կազմակերպություն նախկին Խորհրդային Միությունում։
Ստեղծվել է 1974 թվականին։ Կոչված էր պաշտպանելու «խորհրդային և արտասահմանյան հեղինակների և նրանց իրավահաջորդների հեղինակային իրավունքները ԽՍՀՄ-ում և արտասահմանում, նպաստելու գիտության, գրականության և արվեստի բնագավառների գործիչների աշխատանքի իրավական բարենպաստ պայմանների ստեղծմանը, միջազգային համագործակցության ընդլայնմանը այդ բնագավառներում»։
Աշխատանք է տարել նաև հայ հեղինակների ստեղծագործություններն արտասահմանում գովազդելոււ և հրատարակելու ուղղությամբ։ Միջնորդի դեր է կատարել հեղինակային իրավունքներն արտասահման արտահանելու և արտասահմանից հեղինակային իրավունքներ ձեռք բերելու (ներմուծելու) դեպքերում։
Բայրամալի

Բայրամալի (թուրքմ.՝ Baýramaly), քաղաք Թուրքմենստանում։ Գտնվում է Մուրգաբի օազիսում, Աշխաբադից 375 կմ արևելք։
Բնակչությունը կազմում է ▲110 545 մարդ (2017)։


== Աշխարհագրություն ==
Քաղաքը գտնվում է Մուրգաբի օազիսում (Մուրգաբայի չոր դելտա), Մարայի վելայաթի վարչական կենտրոնից 27 կմ դեպի արևելք, Աշխաբադից 375 կմ դեպի արևելք։ Երկաթուղային կայարան։
Կլիմայական հանգստավայր․ բուժում քրոնիկ երիկամների ոչ տուբերկուլյոզային ծագման արյան շրջանառության խանգարումների բացակայությունով հիվանդների, ինչպես նաև սրտանոթային համակարգի հիվանդություններով հիվանդների բուժում։ Սեզոնը՝ ապրիլից նոյեմբեր։
Ամառը տաք է և չոր (ջերմաստիճանը բարձր է +30 °С–ից), արևային օրերը տարում 290 օր են։ Ձմեռը մեղմ է։ Միջին տարեկան խոնավությունը 50% (ամռանը 25%)։ Տարափ է տարվա 130 մմ–ը։


== Կլիմա ==


== Բնակչություն ==


== էկոնոմիկա ==
Շինանյութեր, շինարարական կոնստրուկցիաներ և պատրաստվածքներ (արտադրողներ)։ Բայրամ Ալի շրջանում բնական գազի արդյունահանում է իրականացվում։


== Տեսարժան վայրեր ==
Բայրամ Ալիի մոտակայքում գտնվում են հնագույն Մերվայի ավերակները։
28 կմ դեպի հյուսիս Խուդայ-Նազար-օվլիայի դամբարանը (XII դարի սկիզբ)։


== Հայտնի բնիկներ ==
Թաիրա Թաիրովա- Ադրբեջանական ԽՍՀ արտաքին գործերի նախարար (1959—1983)։
Ալեքսեյ Եֆենտև– խորհրդային/ռուս զինծառայող, փոխգնդապետ, առաջին չեչենական պատերազմի հերոս։
Ջամալդին Խոջանիյազով– ռուս ֆուտբոլիստ, մինչև 17 տարեկանների Եվրոպայի չեմպիոն (2013)։
Չարիև Կուրբանդուրդա– խորհրդային, ռուս գեղանկարիչ, ՌԲ արվեստի վաստակավոր գործիչ (2004)։ ՌԲ ազգային երիտասարդական թատրոնի գլխավոր նկարիչ (1998-2000թթ.):
Լիլիա Դրոզդովա– թատրոնի և կինոյի խորհրդային և ռուսական դերասանուհի։ Ստալինի երրորդ աստիճանի մրցանակի դափնեկիր (1952)։ ՌՍՖՍՀ ժողովրդական արտիստ (1971)։


== Ծանոթագրություններ ==


== Արտաքին հղումներ ==
БСЭ: Байрам-Али
Почечный курорт-санаторий Байрам-Али
Կիսատաբատ

Կիսատաբատ, տղամարդու կամ կնոջ հագուստ, որը իջնում է գոտկատեղից`  կիսազդր։ Դա տղամարդու կիսավարտիքի տեսակ է, որը քիչ թե շատ ծածկում է ազդրերը:


== Պատմություն ==
Պատմականորեն, կիսատաբատը, որը անվանում էին կարճ վարտիք, ի հայտ է եկել  19-րդ դարի վերջին ՝ ֆիզիկական բացօթյա սպորտաձևերի պրակտիկայի համար։ 1920-ականներին այս հագուստը որպես անգլիսիզմ կրում էր կիսատաբատ (անգլ.՝ short trousers) անունը, կարճ տաբատների էլիպս, և դա իսկապես միայն 1930-ականներին որ ընդունվեց որպես ամառային հարմարավետ հագուստ։ Ֆրանսիայում դրա ժողովրդականացումը հատկապես պայմանավորվել Է վճարովի տոների գալուստով։ Նախ և առաջ ընդունվել է երիտասարդության կողմից և 1950-ականներից սկսած՝ այն նվաճել է ավելի տարեց բնակչությանը։ 1960-70-ական թվականներին գերակշռող մինի նորաձևության կողքին այն հասանելի էր մինիշորտ տարբերակով։ 
21-րդ դարում, ամռանը այն կրում են  բոլոր տարիքի անձինք։  Սկզբնական շրջանում, կիսատաբատը նման էր բերմուդայի, այնուհետև աստիճանաբար դարձել է ավելի կարճ ՝ ըստ նորաձևության և գործառույթների՝ որպես սպորտային, ժամանցի կամ գայթակղիչ հագուստ։ 80-ականների վերջից տղամարդկանց շորտերի համար, գործընթացը հակադարձվում է, այն դառնում է ավելի ամբողջական և երկարաձգվում, այն աստիճանի, որ 2008-ին, կատալոգներում, պարզ չէ, թե դա շորտ էր կամ բերմուդա։ 2011 թվականից ի վեր տղամարդկանց շորտերը սկսել են կարճանալ հատկապես նորաձևության շաբաթների  շքերթների ժամանակ։


== Կրում ==
Այն պատրաստված է թեթև կտավից, բամբակից, սինթետիկ մանրաթելերից կամ խառնուրդից։ Այն կարող է լինել ամուր կամ չամրացված, ուղիղ եզրերով կամ կողմնաիին բավվածքներով։ Այն կարող է բացվել և փակվել այս կամ այն ​​կողմում կամ առջևի մասում`կայծակաճարմանդ համակարգով, կամ Velcro- ով` կոճով, արտահերթով կամ սեղմակով իրանով, կամ թռիչքի կոճակով։ Չափը նույնպես կարող է լինել առաձգական և բացելու հնարավորության։
Այն սպորտաձևում լայնորեն կիրառվող հագուստ է։ Այն կարելի է հագնել բոլոր եղանակներին, մինչդեռ հանրությունը այն կրում է ամռանը։ մինչև 1970-ական թվականները այն նաև մանկության և պատանության պատկերազարդ հագուստ էր և հաճախ շփոթվում էր կարճ շալվարների` երիտասարդության մեկ այլ պատկերական հագուստի հետ։


== Ծանոթագրություններ ==
Պանչիշինո

Պանչիշինո (ուկրաիներեն՝ Панчишине), գյուղ Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Պանչիշինո գյուղում բնակվում էր 15 մարդ։ Բնակավայրը զբաղեցնում է 0,017 կմ² տարածք։ Բնակչության խտությունը կազմում էր 882,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նատալի Պոսա

Նատալի Պոսա Մոպեն (իսպ.՝ Nathalie Poza Maupain, մարտի 7, 1972(1972-03-07), Մադրիդ, Իսպանիա), թատրոնի, կինոյի և հեռուստատեսության իսպանացի դերասանուհի, ով իսպանական ազգային «Գոյա» կինոմրցանակի է արժանացել «Լավագույն դերասանուհի» անվանակարգում (2018)։


== Կենսագրություն ==
Ծնվել է Մադրիդում, իսպանացի հորից և ֆրանսիացի մորից։ Թատրոնի հետ Նատալիի ծանոթությունը տեղի է ունեցել դեռ դպրոցական տարիներին, երբ ուսուցիչներից մեկը նրան տարել է շեքսպիրյան «Մակբեթ»-ի ներկայացմանը։ Դպրոցն ավարտելուց հետո աղջիկը սովորել է Մադրիդի Կոմպլուտենսե համալսարանում, ապա՝ Քրիստինա Ռոտայի վարած դերասանական վարպետության դպրոցում, որն ավարտել է 1996 թվականին։ 1997 թվականին Նատալին անդամակցել է Animalario թատերախմբին, որի բեմադրություններին մասնակցելու հետ մեկտեղ՝ սկսել է նկարահանվել հեռուստասերիալներում՝ հանդես գալով երկրորդական կամ դրվագային դերերում։ Կինոյում նրա առաջնելույթը տեղի է ունեցել 2002 թվականին, կինոռեժիսոր Էմիլիո Մարտինես-Լասարոյի նկարահանած «Անկողնի մյուս կողմը» կատակերգությունում։
Հաջորդ տարում Պոսան նկարահանվել է «Բոլշևիկի թուլությունը» և «Ֆուտբոլի օրերը» ֆիլմերում, վերջինի համար առաջադրվել «Գոյա» կինոմրցանակի «Լավագույն առաջնելույթ» անվանակարգում։
2010-ական թվականների սկզբից նա նկարահանվել է իսպանական հեռուստատեսության՝ պատմական թեմատիկայով սերիալներում։ «Կառլոսը՝ արքա և կայսր» սերիալում Նատալին տպավորիչ կերպով մարմնավորել է Արագոնի թագավոր Ֆերդինանդ II-ի կնոջ՝ Ժերմենա դը Ֆուայի կերպարը։


== Ֆիլմագրություն ==


=== Կարճամետրաժ կինոնկարներ ===


=== Գեղարվեստական կինոնկարներ ===


=== Հեռուստատեսություն ===


=== Թատրոն ===


== Մրցանակներ և առաջադրումներ ==
«Գոյա» կինոմրցանակԴերասանների միության մրցանակներ«Ֆերոս» մրցանակներ«Պլատինո» մրցանակներԿինոքննադատների շրջանակի մեդալներՖորկեի անվան կինոմրցանակներ


== Ծանոթագրություններ ==


== Արտաքին հղումներ ==
Nathalie Poza Internet Movie Database կայքում
Մոնտեֆալկոնե դի Վալ Ֆորտորե

Մոնտեֆալկոնե դի Վալ Ֆորտորե (իտալերեն՝ Montefalcone di Val Fortore), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1832 մարդ, բնակչության խտությունը կազմում է 45 մարդ/կմ²։ Զբաղեցնում է 41 կմ² մակերես տարածք։ Փոստային ինդեքս՝ 82025, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Նադեժդա Մանդելշտամ

Նադեժդա Յակովլևնա Մանդելշտամ (Надежда Яковлевна Мандельштам, հոկտեմբերի 30, 1899(1899-10-30), Սարատով, Ռուսական կայսրություն - դեկտեմբերի 29, 1980(1980-12-29)[…], Մոսկվա, ԽՍՀՄ, 1899, ), ռուս գրող, հուշագիր, լեզվաբան և ուսուցչուհի։
Օսիպ Մանդելշտամի կինը։


== Կենսագրություն ==
Սովորել է Կիևյան գիմնազիաներից մեկում, իր ապագա ամուսնուն հանդիպել է 1919 թ.։ Ամուսնու ձերբակալությունից հետո ուղեկցել է նրան Չերդին և Վորոնեժ։
Ամուսնու մահից հետո իրեն նվիրում է նրա ժառանգության պահպանությանը, հաճախ փոխում է բնակատեղին, անգիր է սովորում Մանդելշտամի մեծ թվով գործեր - դրանք փրկելու նպատակով։ 1940-ականներին պաշտպանում է թեկնածուական թեզ։ 1960-1970 թթ. գրում է իր նշանավոր հուշերը, «Երրորդ գրքում» նկարագրում իր և ամուսնու այցելությունը Լեռնային Ղարաբաղ, Շուշիի ջարդերի հետևանքները և իր տեսածները։
Բանաստեղծ Իոսիֆ Բրոդսկին նրա հուշերն անվանել է 20-րդ դարի մեծագույն գործերից մեկը։
Մտերիմ է եղել Աննա Ախմատովայի հետ։


== Երկեր ==
Hope Against Hope (1970) (ISBN 1-86046-635-4)
Hope Abandoned (1974) (ISBN 0-689-10549-5)


== Ծանոթագրություններ ==


== Արտաքին հղումներ ==
Նադեժդա Մանդելշտամ «Հիշողություններ»
Հովհաննես Հովսեփյան

Անվան այլ կիրառումների համար տե՛ս՝ Հովհաննես Հովսեփյան (այլ կիրառումներ)Հովհաննես Աշոտի Հովսեփյան (հունվարի 28, 1973(1973-01-28), Իջևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, ՀՀ Նախագահի վերահսկողական ծառայության նախկին ղեկավար։


== Կրթություն ==
1980-1990 թթ. - սովորել և ավարտել է Կիրովականի թիվ 2 միջնակարգ դպրոց։
1990-1995 թթ. - սովորել և ավարտել է Երևանի պետական համալսարանի իրավաբանական ֆակուլտետը։
1996-1998 թթ. - ուսանել է ՌԴ Նախագահին առընթեր պետական ծառայության ռուսաստանյան ակադեմիայում։
2002-2003 թթ. - ՌԴ Նախագահին առընթեր պետական ծառայության ռուսաստանյան ակադեմիայի հայցորդ։
2003 թ. ստացել է իրավաբանական գիտությունների թեկնածուի գիտական աստիճան։ 10 գիտական հոդվածների հեղինակ է։


== Աշխատանքային գործունեությունը ==
1988 թ. աշխատել է Կիրովականի մորթու ֆաբրիկայում որպես խառատի աշակերտ, ապա որպես առաջին կարգի խառատ։
1988-1990 թթ. - աշխատել է Կիրովականի կարի արտադրական միավորման «Տաթևիկ» կոոպերատիվում։
1996-2002 թթ. - աշխատել է ՀՀ Նախագահի աշխատակազմի իրավաբանական բաժնում որպես առաջին կարգի մասնագետ, առաջատար մասնագետ, պետաիրավական վարչության գլխավոր մասնագետ, խորհրդատու։
2002-2006 թթ. - ՀՀ Նախագահի աշխատակազմի կադրերի վարչության պետ
2003-2004 թթ. - դասավանդել է ՀՀ պետական կառավարման ակադեմիայում։
2006 թ. մարտ - 2007 թ. փետրվար - «Ալյանս» խորհրդատվական կենտրոնի որպես նախագահ։
2007 թ. փետրվար - դեկտեմբերին - ՀՀ Տարածքային կառավարման նախարարի խորհրդական։
2007 թ. դեկտեմբերի 22-ին ՀՀ Վարչապետի որոշմամբ նշանակվել է ՀՀ Տարածքային կառավարման նախարարի տեղակալ։
2008 թ. մայիսի 26-ին ՀՀ Վարչապետի որոշմամբ ազատվել է Հայաստանի Հանրապետության տարածքային կառավարման նախարարի տեղակալի պաշտոնից։
2008 թ. մայիսի 26-ին ՀՀ Նախագահի հրամանագրով նշանակվել է Հայաստանի Հանրապետության Նախագահի վերահսկողական ծառայության ղեկավար։
2016 թ. մարտի 3-ին ՀՀ Նախագահի հրամանագրով ազատվել է Հայաստանի Հանրապետության Նախագահի վերահսկողական ծառայության ղեկավարի պաշտոնից։
2016 թ. մարտի 3-ին ՀՀ Նախագահի հրամանագրով նշանակվել է Հայաստանի Հանրապետության կառավարությանն առընթեր պետական եկամուտների կոմիտեի նախագահ։


== Քաղաքական գործունեությունը ==
Անկուսակցական։


== Պարգևներ և կոչումներ ==
Հայաստանի Հանրապետության քաղաքացիական ծառայության երկրորդ դասի պետական խորհրդական (2003)։
«Հայրենիքին մատուցած ծառայությունների համար» 2-րդ աստիճանի մեդալ (2012)։Ամուսնացած է, ունի մեկ երեխա։


== Ծանոթագրություններ ==
Սախիբժամալ Գիզզատուլլինա-Վոլժսկայա

Սախիբժամալ Գիզզատուլլովնա Գիզզատուլլինա-Վոլժսկայա (թաթ.՝ Сәхибҗамал Гыйззәтулла кызы Гыйззәтуллина-Волжская, մայիսի 15, 1892(1892-05-15), Կազան, Ռուսական կայսրություն - ապրիլի 6, 1974(1974-04-06), Չիստոպոլ, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), խորհրդային թաթար-ռուս դերասանուհի և ռեժիսոր, ԹԻԽՍՀ վաստակավոր դերասանուհի։


== Կենսագրություն ==
Սախիբժամալ Գիզզատուլինա-Վոլժսկայան ծնվել է 1892 թվականին Կազանում։ 1907 թվականին ընդգրկվել է Իլյասբեկ Աշկազարսկու խմբում, 1912 թվականին Ուֆայում  կազմակերպել է «Նուռ» առաջին թատրոնի թաթարական խումբը, որի ժառանգորդը համարվում է ժամանակակից «Նուռ» թատրոնը։ Այս խումբը կազմալուծվել է Ռուսաստանում քաղաքացիական պատերազմի ծանր տարիներին, իսկ Սախիբժամալը դարձել է ԲԳԿԲ–ի Արևելյան ռազմաճակատի 2-րդ բանակին կից 6-րդ ռազմաճակատային խմբի ղեկավար։ Քաղաքացիական պատերազմի ավարտից հետո Սախիբժամալն աշխատել է Իժևսկի և Կազանի դրամատիկական թատրոնների կոլեկտիվներում։ 1923 թվականին ելույթ է ունեցել Բաշկիրիայի դրամատիկական թատրոնում։
Սախիբժամալ Գիզզատուլինա-Վոլժսկայան հայտնի է որպես ռեալիստական ուղղության դերասանուհի։ Կատարել է այնպիսի դերեր, ինչպիսիք են՝ 

Լուիզան (Շիլլեր  «Սեր և խարդավանք»)
Տրիլբին (Գ. Գե պիես` ըստ  Ջորջ Դյումորիեի վեպի)
Մարիանան (Մոլիեր, «Ժլատը»)Խաղացել է նաև վառ դերեր Շաֆիկա (դեբյուտային դեր, 1907 թվականին ըստ Նամըք Քեմալի «Խղճուկ երեխան»), Սարբի (Գալիասկար Քամալ, «Անառակություն»), Բիբի (Զ. Սեիդ-Զադե, «Դժբախտ Բիբիժիհանը»), Կատերինա Ալեքսանդր Օստրովսկի, «Որոտ»)։
Բաշկիրիայի դրամատիկական թատրոնում խաղացել է Զուլեյխայի դերը (Կարիմ Տինչուրին, «Յուսուֆ և Զուլեյխա»), Սարբի (Ֆ. Բուռնաշ, «Երիտասարդ  սրտեր»)։ Որպես ռեժիսոր՝ դիմել է հերոսական-ռոմանտիկական, ողբերգական ստեղծագործությունների, մեծ և ուժեղ զգացմունքների պատկերմանը «Երիտասարդություն», «Անհավասարները» (Ֆատիխ Ամիրխան), «Զուլեյխա» (Գայազ Իսխակի) պիեսներում և այլն։
Թաթար գրող, բանաստեղծ և դրամատուրգ Նակի Իսանբետը Սախիբժամալ Գիզզատուլինա-Վոլժսկայայի կյանքին և ստեղծագործությանն է նվիրել «Գուլջամալ» պիեսը (թաթ.՝  Гөлҗамал): Բնակվել է Կազանում՝ Կ. Մարքսի , 60 հասցեում։


== Մահ ==
Մահացել է Չիստոպոլում 1974 թվականին։ Թաղված է Կազանում, Նոր Թաթարական արվարձանում գտնվող գերեզմանոցում։


== Ծանոթագրություններ ==


== Արտաքին հղումներ ==
Статья в электронной версии Башкирской энциклопедии(չաշխատող հղում)
Сахибжамал Гиззатуллина-Волжская. Биобиблиографический справочник Archived 2021-04-22 at the Wayback Machine.
Տասներեք գաղութներ

Տասներեք գաղութներ, բրիտանական գաղութներ Հյուսիսային Ամերիկայում, որոնք 1776 թվականին ստորագրեցին ԱՄՆ անկախության դեկլարացիա, որով պաշտոնապես հայտարարեցին Մեծ Բրիտանիայի իշխանությունը չճանաչելու մասին։ Այդ քայլի արդյունքում ստեղծվեցին Ամերիկայի Միացյալ Նահանգները և սկսվեց ԱՄՆ անկախության պատերազմը։


== Տասներեք գաղութներ ==
Անկախության դեկլարացիան կնքել են («աշխարհագրական» հերթականությամբ)` 

Նյու Հեմփշիր մարզը, հետագայում Նյու Հեմփշիր նահանգ
Մասսաչուսեթս-Բեյ, հետագայում Մասսաչուսեթս և Մեն նահանգներ
Ռոդ Այլենդ գաղութը և Փրովիդենս պլանտացիան, հետագայում Ռոդ Այլենդ նահանգ
Կոնեկտիկուտ գաղութը, հետագայում Կոնեկտիկուտ նահանգ
Նյու Յորք մարզ, հետագայում Նյու Յորք և Վերմոնտ նահանգներ
Նյու Ջերսի մարզ, հետագայում Նյու Հեմփշիր նահանգ
Փենսիլվանիա մարզ, հետագայում Փենսիլվանիա նահանգ
Դելավեր գաղութ, հետագայում Դելավեր նահանգ
Մերիլենդ մարզ, հետագայում Մերիլենդ նահանգ
Վիրջինիա գաղութ-դոմինիոնը, հետագայում Վիրջինիա, Կենտուկի և Արևմտյան Վիրջինիա նահանգներ
Հյուսիսային Կարոլինա մարզը, հետագայում Հյուսիսային Կարոլինա և Թենեսի նահանգներ
Հարավային Կարոլինա մարզը, հետագայում Հարավային Կարոլինա նահանգ
Ջորջիա մարզը, հետագայում Ջորջիա նահանգ


== Բնակչություն ==
1776 թվականի տվյալներով սպիտակամորթ բնակչության 85 %-ը ուներ անգլիական կամ իռլանդական ծագում, 9 %-` գերմանական, 4 %-ը հոլանդական։ Ողջ 18-րդ դարի ընթացքում բնակչությունը սրընթաց կերպով աճում էր բարձ ծնելիության, ցածր մահացության և ներգաղթի շնորհիվ։ Բնակչության 90 %-ը ֆերմերներ էին։ Բոստոն, Նյու Յորք, Ֆիլադելֆիա, Չարլսթոն, Նյուպորտ քաղաքները միառժամանակ հանդիսանում էին գաղութները Մեծ Բրիտանիային կապող փոքր նավահանգիստներ։
Բնակչության մեծ մասը բողոքականներ էին, առկա էր նաև անգլիացի և իռլանդացի կաթոլիկների փոքրաթիվ համայնք Մերիլենդում, իսկ Չարլսթոնում, Նյուպորտում և Նյու Յորքում` հրեա-սեֆարդների փոքր հուդայական համայնքներ։


== Նշումներ ==


== Ծանոթագրություններ ==
Ծպտյալ հայեր

Ծպտյալ հայեր, արևմտահայերի ժառանգների անվանումն է, որոնք բնակվում են Թուրքիայում, քաղաքական և հասարակական պատճառներով թաքցնելով իրենց ազգային պատկանելությունը։ Ծպտյալ հայերի քանակը ըստ տարբեր հետազոտությունների կարող է հասնել մինչև 5 միլիոն մարդու։ Բնակվում են հիմնականում Արևմտյան Հայաստանի տարածքում, որոշակի քանակությամբ նաև Կիլիկիայում։


== Ծպտյալ հայերի ընտանիքների նվազագույն քանակությունը ըստ մարզերի ==
Ծպտյալ հայերը պաշտոնական փաստաթղթերում նշվում են որպես քուրդ կամ թուրք, երբեմն որպես արաբ, խոսում քրդերեն կամ թուրքերեն լեզուներով, որոշ շրջաններում նաև հայերենի տեղական բարբառներով
:


== Հայտնի ծպտյալ հայեր ==
Արազ Օզբիլիզ - Հայաստանի ֆուտբոլի ազգային հավաքականի խաղացող
Ջան Արաթ - ֆուտբոլիստ
Ռաքել Յագբասան - լրագորղ Հրանտ Դինքի այրին
Ֆեթհիյե Չեթին - փաստաբան, իրավաբան, գրող և իրավապաշտպան
Մեսութ Յիլմազ - քաղաքական գործիչ, Թուրքիայի նախկին վարչապետ (1991 թ.)
Ժակլին Չելիք - գրող
Րաֆի Էմեքսիզ - կինոյի և սերիալների դերասան
Ռոբեր Հաթեմո - փոփ-երգիչ
Յաշար Կուրթ - թուրք ռոք-երաժիշտ


== Ծանոթագրություններ ==
Sugar (երգ, Ռոբին Շուլց)

Sugar, գերմանացի DJ և պրոդյուսեր Ռոբին Շուլցի երգը։ Ձայնագրվել է կանադացի երգիչ Ֆրանցիսկո Եթսի մասնակցությամբ։ Գերմանիայում երգը թողարկվել է 2015 թվականի հուլիսի 17-ին։


== Երգացանկ ==


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==
Կախիբ

Կախիբ  (ռուս.՝ Кахиб)՝ գյուղ (աուլ) Դաղստանի Շամիլսկի շրջանում։ Գյուղի հիմնական բնակչությունը կազմում են ավարները։


== Աշխարհագրական դիրք ==
Տեղակայված է Խեբդա գյուղից 5 կմ հարավ-արևելք՝ Կախիբտլյար գետի ձախ ափին։


== Բնակչություն ==
Բնակչությունը ըստ 2010 թվականի մարդահամարի տվյալների կազմում է 1092 մարդ։


== Պատմություն ==
1932 թվականից մինչև 1960 թվականը եղել է Կախիբի շրջանի կենտրոնը։


== Հայտնի մարդիկ ==
Ասխաբ Աբակարով - խորհրդային ռեժիսոր, դերասան, նկարիչ։
Հասան Հիլմի Աֆանդի - իսլամագետ, աստվածաբան։ Դաղստանում մուսուլմանների հոգևոր առաջնորդ։


== Ծանոթագրություններ ==


== Արտաքին հղումներ ==
МО «сельсовет Кахибский»(չաշխատող հղում)